《答陆士龙诗四首·鸳鸯 其三》
魏晋·郑丰

鸳鸯于飞，乘云高翔。有嘤其友，戢翼未翔。澹淡素波，容与趋倡。

虽曰戢止，和音远扬。我有好爵，与子偕尝。鸳鸯于飞，徘徊翩翻。

载颉载颃，顾侣鸣群。有郁兰皋，冽彼清源。驾言游之，聊乐我云。

思与佳人，齐欢顺川。

作者简介：西晋沛国人，字曼季。郑胄子。有文学操行。与陆云善。司空张华辟，未就而卒。